cyanic-selkie/wikianc huggingface dataset:
Ojāra Vācieša muzejs
Ēkas vēsture
"Nu viņam ir jāizšķiras, kurp ormanim viņu vest - vai viņš vēlēsies Torklera dārzā dzert kafiju vai doties uz jauniekārtoto kneipi, ko kāds spekulants bija uzcēlis smilšu pakalnā trīsceturtdaļstundas gājienā no pilsētas un kas bija iesaukta par "Jeruzalemi". Viņš nolemj doties uz pēdējo. Viņš domā, ka ceļš uz turieni vēl arvien ved cauri dumbrājam un pēdu dziļam smiltājam. Taču šīs neērtības nekad nav atturējušas tur sapulcēties dzīvespriecīgos jaunos tirgotājus, ierēdņus, advokātus, īsi sakot, visus jautros un možos augstāko kārtu pārstāvjus. Viņš pasmaida par šīm atmiņām un pēkšņi pamana, ka dumbrainais ceļš, kas tagad ir pārvērsts stingrā dambī, ved garām leknām pļavām. [...] Viņpus leknajām pļavām rati traucas cauri lieliskiem parkveida dārziem, garām elegantām lauku mājām, darba rosmes pilnām fabrikām. Beidzot viņš nonāk pie pazīstamās kneipes, dodas iekšā un ierauga tur sēžam tikai amatnieku mācekli un dīkus sulaiņus. Viņš grib ātrāk tikt atpakaļ savos ratos."
Pēc tam, kad savrupmāju nopirka Rīgas—Dinaburgas dzelzceļa sabiedrības direktors H. Robinsons, to pārdēvēja par Villa Robinson, vēlāk šī sabiedrība iegādājās arī 1873. gadā atklāto Bolderājas dzelzceļa līniju. 20. gadsimta sākumā ēka piederēja Haberkornam, 1920. gados Rēburgam un Kēnigam, tur darbojās E. Boča fotodarbnīca. Ēkā tolaik mitinājās aktieris un rakstnieks Arveds Mihelsons ("Rutku tēvs"), kura romāna "Trīs vella kalpi" (1935) darbība notiek arī par Vella dzirnavām nodēvētājās Māras dīķa dzirnavās.
Dītrihs Ernsts fon Šepings
Dītrihs Ernsts fon Šepings (, dzimis, miris ) bija vācbaltiešu muižnieks un politiķis. Bornsmindes muižas īpašnieks.
Dzimis Bornsmindes muižas īpašnieka ģimenē. No 1776. līdz 1770. gadam studēja Leipcigas Universitātē, pēc tam divus gadus apceļojis Vāciju, Franciju un Šveici. Atgriezies dzimtenē, darbojās muižnieku pārstāvniecības iestādēs. No 1794. līdz 1796. gadam bija pēdējais Kurzemes landtāga landmaršals, 1795. gadā ietilpa hercoga Pētera Bīrona delegācijā, kas ieradās Sanktpēterburgā, lai atsacītos no Kurzemes hercoga titula. 1812. gadā, kad tika nodibināta Kurzemes, Zemgales un Piltenes hercogiste, Dītrihs Ernsts fon Šepings kļuva par Kārļa Johana Frīdriha fon Mēdema padomnieku.
Akabas līcis
Akabas līcis (, Khalyj al-'Aqabah) ir līcis, kas atrodas Sarkanās jūras ziemeļos, starp Sīnāja pussalu un Arābijas pussalu. No Saraknās jūras to atdala Tīrānas šaurums. Akabas līča krastos atrodas četras valstis: Ēģipte, Izraēla, Jordānija un Saūda Arābija. Izraēlieši līci sauc par Elatas līci (, Mifratz Eilat).
Līča garums ir aptuveni 160 km, maksimālais platums — 24 km. Dziļāka vieta ir 1850 metri zem jūras līmeņa. Lielākās pilsētas līča krastos ir Akaba (Jordānijā), Elata (Izraēlā) un Tāba (Ēģiptē). Visas trīs pilsētas atrodas līča galējos ziemeļos. Citas pilsētas līča krastos ir Hakla, Mekna (Saūda Arābijā) un Nuveibi, Dehava (Ēģiptē).
Pāvils Kvelde
Dzīvesgājums
1918. gada nogalē izveidoja Priekuļu Lauksaimniecības vidusskolu, pēc kara beigām iepazinās ar Zviedrijas, Dānijas, Vācijas, Šveices lauksaimniecības skolām (1920—1922). Latvijas Universitātes docents (1928), LU Vecauces saimniecības prakses vadītājs (1929). Rakstīja par lauksaimniecības jautājumiem Latvijas un Vācijas periodiskajos izdevumos. Bija Centrālās savienības „Turība” padomes loceklis, Latvijas Lauksaimniecības kameras vicepriekšsēdētājs. Pēc Jelgavas Lauksaimniecības akadēmijas nodibināšanas bija tās profesors un rektors (1939—1944).
Miris 1963. gada 6. oktobrī Rīgā.
Dēls Pauls Kvelde (1927), vairāku Vispārējo latviešu Dziesmu un Deju svētku virsdiriģents.
Lēbusa
Lēbusa (de) ir pilsēta Vācijā, Brandenburgā, Markas-Oderlandes apriņķī pie Oderas upes. Pilsēta ir vēsturiskā novada "Lubušas zeme" abos Oderas upes krastos centrs, kas savukārt ir pamats Polijas Lubušas vojevodistes nosaukumam.
Vēsture
Ap 7. gadsimtu ap pilsētu dzīvoja slāvu leubuzzi cilts. Teritoriju 966. gadā iekaroja Meško I. Pati pilsēta rakstos pirmoreiz minēta 11. gadsimta sākumā. 1226. gadā Lēbusai tika piešķirtas pilsētas tiesības. Ap 1250. gadu Lēbusa nonāca Brandenburgas markgrāfistes sastāvā. 1373. gadā Kārļa IV karaspēks nopostīja pilsētas katedrāli, un bīskapa sēdeklis no Lēbusas tika pārcelts uz Firstenvaldi. 1701. gadā pilsēta iekļāvās Prūsijas karalistē, bet vēlāk Vācijas impērijā. Otrā pasaules kara laikā pilsēta tika gandrīz pilnībā nopostīta. Pēc kara pilsēta iekļāvās VDR sastāvā un kļuva par pierobežas pilsētu, jo teritorija pretējā upes pusē tika piešķirta Polijai.
Ekonomika
Pie Lēbusas sākas Jamalas—Eiropas gāzesvada Vācijas sektors (JAGAL).
Cilvēki
Lēbusa ir rakstnieka Gintera Eiha (Günter Eich, 1907-1972) dzimtā pilsēta.
Brogi
Brogi ir ciems Robežnieku pagastā, Krāslavas novadā. Atrodas 299 km attālumā no Rīgas.
Ciema apkārtnē atrodas ūdenstilpes Lielais Gusena ezers, Mateika.
Deniss Kveids
Deniss Viljams Kveids (en) (dzimis Hjūstonā) ir amerikāņu kino un televīzijas aktieris. Plašāk zināms kļuva 1980. gados pēc veiksmīgām lomām filmās, PSRS kļuva zināms pēc lomas filmā "Mans ienaidnieks" (1985).
Biogrāfija
Deniss Kveids dzimis Hjūstonā elektriķa Viljama Kveida un nekustamo īpašumu tirdzniecības aģentes Huanitas Kveidas ģimenē. Arī viņa vecākais brālis Rendijs Kveids ir aktieris.
Beidzis vidusskolu Bellairā, studējis teātra mākslu Hjūstonas Universitātē, taču to nav pabeidzis.
Кarjera
Pametis mācības universitātē, Kveids pārcēlās uz Losandželosu, kur sākumā strādāja par oficiantu un klaunu atrakciju parkā. Kinoaktiera karjeru uzsāka 1975. gadā, filmējoties epizodiskās lomās. Kinokritiķu ievērots, 1983. gadā ieguva astronauta lomu filmā The Right Stuff.
1984. gadā filmā Dreamscape tēloja gaišreģi, kas cenšas ietekmēt ASV prezidenta sapņus. Viņa nākamā fantastikas filma bija "Mans ienaidnieks".
No 1979. līdz 2017. gadam Deniss Kveids filmējies vairāk nekā 50 filmās, tai skaitā 2000. gadā Frenka Salivana lomā režisora Gregorija Hoblita uzņemtajā filmā "Frekvence".
Kveids divas reizes nominēts Zelta globusa balvai — par lomām filmā Far from Heaven (2002) un TV filmā The Special Relationship (2010). Vairākkārt nominēts arī citām kinobalvām vai ieguvis tās. 2005. gadā Kveidam piešķirta zvaigzne Holivudas Slavas alejā.
Eldžejs
Biogrāfija
Aleksejs dzimis Novosibirskā. Sāka karjeru, ierakstot vairākus solo albumus hiphopa žanrā. 2014. gada tika izdots viņa pirmais solo albums "Galvas dūmo" (Бошки дымятся). 2016. gadā iznāca viņa albums "Katakombas" (Катакомбы). 2017. gadā sadarbībā ar reperi Kravcu iznāca klips Дисконнект, kuram sekoja pilnā formāta albums Sayonara Boy. Kopš tiem laikiem mainījās arī Eldžeja ārējais izskats, jaunais repera stils kļuvis līdzīgāks Zef un Die Antwoord stilistikai.
Alekseja tēvs Konstantīns Uzeņuks ir uzņēmējs, akciju sabiedrības Бизнес-Металл ģenerālais direktors.
2019. gada septembrī kļuva zināms par viņa kāzām ar Nastju Ivļejevu.
Butāni (Beļavas pagasts)
Butāni ir ciems Gulbenes novada Beļavas pagastā. Atrodas pagasta centrālajā daļā.
Apdzīvotā vieta atrodas pie autoceļa V410. Pie ciema Mellupes iztece.
Tīgana Preslija
Pornoaktrises karjeru uzsākusi 2004. gadā 19 gadu vecumā. Skatuves vārds Tīgana Preslija izvēlēts, jo vecāki bērnībā viņu gribējuši saukt šādā vārdā, uzvārds aizgūts no Lisas Mērijas Preslijas. Piedalījusies vairāk nekā 150 pornofilmās.
T. Preslija ir ieguvusi vairākas balvas, tai skaitā 2009. un 2010. gadā AVN balvas par lomām filmās Not Bewitched XXX, Deviance, Not The Bradys XXX - Marcia, Marcia, Marcia.
Princese Alise
Alise Moda Mērija (dzimusi 1843. gada 25. aprīlī Bekingemas pilī, Londonā, mirusi 1878. gada 14. decembrī Darmštatē, Hesenē) bija Apvienotās Karalistes princese un Hesenes hercogiene. Viņas vecāki bija karaliene Viktorija un princis Alberts.
Jaunības gadi
Viņa pavadīja savu bērnību, ceļojot starp savas ģimenes rezidencēm. Viena no vismīļākajām un visvairāk apmeklētākajām bija Osbornes mājā uz Vaitas salas. Alise mantoja no sava tēva viņa sirdi. Alise dzīvoja ļoti vienkārši, viņai bija kopīga istaba ar māsu Vikiju (viņas vienmēr kopā iekļuva kādās nepatikšanās), viņa mācījās šūt, gatavot ēst un citas mājsaimniecības lietas. Alise bieži devās apciemot parastos cilvēkus un viņiem centās palīdzēt. Alises izglītību pārraudzīja viņas tēvs, kuru viņa apbrīnoja. Karalienes Viktorijas vecākā meita Vikija (iesauka Viktorijai) 1858. gadā salaulājās ar Prūsijas princi Federiku. Alise to ļoti pārdzīvoja. Pēc Vikijas aizbraukšanas, Alberts koncentrējās uz otro meitu. Alberts katru vakaru pats mācīja Alisei dažādas zinātnes, vēsturi un citas lietas, kas viņai varētu būt nepieciešamas tālākajā dzīvē. Tad, kad vecākā meita apprecējās, karaliene sāka meklēt vīru otrajai meitai. Daudzi tika piemeklēti, bet tikai viens tiešām uzskatīts par piemērotu — Hesenes princis Ludvigs. Alise par tēvu rūpējās visu laiku, un tā radās viņas interese par ārstniecību. Viņas istaba bija prinča Alberta tuvumā. Viņa palika ar viņu līdz brīdim, kad viņš nomira 1861. gada 14. decembrī. Kopš tā brīža visa karaliskā ģimene valkāja tikai melnu. Alise kļuva par Viktorijas personīgo asistenti, loma, kuru vēlāk ieņēma katra no viņas jaunākajām māsām. Viņas māsa Luīze bija viņas palīdze. Alisi ļoti noslogoja valsts valdīšana un tajā pašā laikā kāzu plānošana.
1862. gada 1. jūlijā viņa salaulājās ar Luisu. Ceremonija notika Osbornas mājā. Istabā, kur tas notika, bija Alises ģimenes portrets un glezna ar viņas vecmāmiņu Kentas hercogieni. Visi ģērbās melnā, izņemot Alisi. Viņa pārģērbās melnā uzreiz pēc ceremonijas. Alise drīz devās kopā ar Luisu uz Heseni Darmštatē. Viņi dzīvoja mājā pilsētā, tā nebija piemērota Anglijas princesei, tomēr viņa nesūdzējās. Drīz pēc tam, 1863. gada 5. aprīlī, piedzima viņas pirmā meita Hesenes princese Viktorija Alberta Elizabete Matilde Mērija. Viņa piedzima Anglijā laikā, kad Alise bija ieradusies uz sava brāļa, Velsas prinča Edvarda kāzām ar Dānijas princesi Aleksandru. Neilgi pēc tam karalienes Viktorijas attiecības ar meitu pasliktinājās un nekļuva labākas līdz pat viņas nāvei. Atgriežoties mājās maijā, Alise ar ģimeni pārvācās uz Kraništainas pilsētu. 1864. gada 1. novembrī Alise laida pasaulē vēl vienu meitu, kuru nosauca par Elizabeti, tomēr māte biežāk viņu sauca par Ellu.
Austrijas-Prūsijas karš
1866. gada 14. jūnijā sākās karš starp Austrijas impēriju un Prūsijas karalisti, kas ietekmēja arī Alisi. Kad Hesene tika iesaistīta Austrijas-Prūsijas karā, Darmštate piepildījās ar ievainotajiem. Drošības nolūkos viņa aizsūtīja savas meitas pie mātes uz Angliju, bet pati, kaut gan atkal bija stāvoklī, palīdzēja cietušajiem. 11. jūlijā viņa laida pasaulē savu trešo meitu, Hesenes princesi Irēnu. Alise regulāri kontaktējās ar savu vīru un ļoti uztraucās par viņu, bieži vien mudinot izvairīties no riska. Drīz pēc tam, 23. augustā, karš beidzās un Alise atkal varēja satikt savu vīru. Alise ar draudzenes Florensas Naitingeilas palīdzību uzlaboja slimnīcu tīrību un ventilāciju Darmštatē.
Dzīve pēc kara
1868. gadā hercogu pārim piedzima dēls Ernsts Ludvigs Karls Albrehts Vilhelms (Ernests Luiss). 1870. gada 7.oktobrī piedzima vēl viens dēls Frīdrihs, kuru viņi bija iesaukuši par Frittiju, tomēr drīz vien viņš 1873. gada 29. maijā nomira, izkrītot pa logu. Frittijam bija hemofīlija. Pēc Frittija nāves viņa vairāk pieķērās savam dēlam Ernstam un jaundzimušajai meitai Marijai Viktorijai Feodorai Leopoldīnei, kura tika iesaukta par Maiju, kas piedzima 1874. gada 24. maijā. Neilgi pirms tam, 1872. gada 6. jūnijā, viņai bija piedzimusi vēl viena meita, princese Viktorija Alise Helēna Luīze Beatrise, vāciski Aliksa (vēlāk pazīstama arī kā Aleksandra Fjodorovna, pēdējā Krievijas imperatora Nikolaja II dzīvesbiedre). 1875. gadā Alise atsāka nodarboties ar labdarību un medicīnu. Šajā laikā attiecības ar vīru nedaudz pasliktinājās.
Dzīves pēdējie gadi
Viņu apglabāja 1878. gada 18. decembrī Rosenhohē, Darmštatē, viņas zārku apsedzot Lielbritānijas karogam. Pēcāk viņai un viņas meitai Marijai tur tika uzstādīts piemineklis. Alise bija pirmais karalienes Viktorijas bērns, kurš nomira.
Brokas (Sīļukalna pagasts)
Brokas ir ciems Sīļukalna pagastā, Preiļu novadā. Atrodas 203 km attālumā no Rīgas.
Ciema apkārtnē atrodas pasts, pamatskola.
Medaine
Medaine (arī Medainīte) ir Misas kreisā krasta pieteka Ķekavas, Olaines un Jelgavas novadā.
Iztece - ziemeļaustrumiem no Mellupiem. Tek rietumu virzienā. Ietek Misā starp Pēterniekiem un Dalbi. Upi šķērso valsts autoceļš V28 (Blukas – Emburga).
Bengts Šite
Bengts Šite (sv, la, 1614—1683) bija zviedru valstsvīrs un diplomāts. Zviedru Igaunijas ģenerālgubernators (1654—1656).
Dzīvesgājums
Dzimis 1614. gadā karaļa Gustava II Ādolfa mājskolotāja un valsts finanšu kambarpadomnieka Juhana Šites un viņa sievas Marijas, dzimušas Nīfas (Näf), ģimenē. Jau 10 gadu vecumā 1624. gadā viņš kļuva par Upsālas Universitātes studentu, jo viņa tēvs bija šīs augstskolas kanclers. Tajā pašā gadā viņa tēvam piešķīra brīvkunga (barona) titulu un Duderu dzimtmuižu (Duderhof, Дудергоф) tagadējās Pēterburgas teritorijā. 1629. gadā Šiti nosūtīja uz Anglijas karaļa Čārlza I galmu, kur iecēla dižciltīgo kārtā un viņš turpināja studijas Leidenes Universitātē (1629—1630).
Kad pēc Poļu-zviedru kara beigām 1629. gadā Gustavs Ādolfs viņa tēvu iecēla par Vidzemes, Ingrijas un Karēlijas ģenerālgubernatoru, Bengts Šite dzīvoja Tērbatā, 1631. gadā apmeklēja Krieviju, 1632. gadā īslaicīgi imatrikulējās tēva dibinātajā Tērbatas Gustava akadēmijā.
Pēc karaļa Gustava Ādolfa nāves Zviedrijas valsts kanclers Aksels Ūksenšerna Bengtu Šiti kopā ar tēvu 1633. gadā atsauca uz Stokholmu, kur viņu iecēla par nepilngadīgās karalienes Kristīnes kambarkungu. 1634. gadā Ūkšenšerna viņu izsauca pie sevis uz Magdeburgu un nosūtīja diplomātiskā misijā pie kardināla Rišeljē uz Parīzi, tad uz Sicīlijas karalisti.
Pēc tēva nāves 1648. gadā viņu iecēla par Tērbatas Gustava akadēmijas kancleru (1648—1649). 1651. gadā viņš devās papildināties pie Komēnija uz Patakas akadēmisko ģimnāziju Šārošpatakā Transilvānijā un uzturējās tur līdz 1652. gadam, pētīja igauņu, somu un ungāru valodas līdzību. Vēlāk bija Zviedru Igaunijas gubernators (1654—1656). 1659. gadā viņš kā Zviedrijas sūtnis Londonā tikās ar Robertu Boilu un citiem Neredzamās kolēģijas (Invisible College) locekļiem, lai apspriestu Komēnija ierosinātās Sofopoles (Sophopolis, Gudrības pilsētas) izveidi, kas noveda pie Londonas Karaliskās biedrības dibināšanas 1660. gadā.
1666. gadā Zviedrijas valdība Bengtu Šiti nosūtīja uz Brandenburgas markgrāfistes galvaspilsētu Berlīni tikties ar Frīdrihu Vilhelmu, kuram viņš ierosināja dibināt universitāti un Tangermindē (Tangermünde) uzbūvēt Zālamana māju zinātniekiem. 1667. gadā viņš mēģināja pārliecināt Leibnicu pievienoties pansofistu un poliglotu kopai. Pēc Trīsdesmitgadu gara beigām 1669. gadā Šiti nosūtīja uz Hānavas firsta galmu.
DNA (albums)
DNA ir britu meiteņu grupas Little Mix debijas albums. Tas tika izlaists 2012. gada 19. novembrī Lielbritānijā caur ierakstu kompāniju Syco Music. Grupa pie albuma sāka strādāt 2011. gada decembrī un to pabeidza 2012. gada septembrī. Visu rakstīšanas laiku Little Mix sadarbojās ar dažādiem mūzikas producentiem, piemēram, TMS, Future Cut, Steve Mac, Jarrad Rogers, Xenomania un citiem. Albumā tiek pieminēts spēks, attiecības un šķiršanās.
Baldones novada pašvaldības vadītāju uzskaitījums
Šajā uzskaitījumā apkopoti Baldones novada pašvaldības vadītāji. Baldones novads tika izveidots 2008. gada 27. augustā, apvienojots Baldones pagastu un Baldones pilsētu.
Uzskaitījums
{{legend| skyblue| Rīgas apriņķa novadu apvienība |border=1px solid #AAAAAA}} {{legend| orange| Gods kalpot mūsu Latvijai |border=1px solid #AAAAAA}} {{legend| grey| Vienotība / Nacionālā apvienība "Visu Latvijai!"—"Tēvzemei un Brīvībai/LNNK" |border=1px solid #AAAAAA}}
Alītas DFK "Dainava"
Alītas Dzūkijas futbola klubs "Dainava" (lt) ir 2016. gadā dibināts Lietuvas futbola klubs no Alītas, kas šobrīd spēlē Lietuvas futbola čempionāta A līgā.
Sastāvs
! colspan="9" bgcolor="#B0D3FB" align="left" |
Īrijas karognesēji olimpiskajās spēlēs
Šajā uzskaitījumā apkopoti Īrijas pārstāvji un sportisti, kas olimpisko spēļu oficiālajās ceremonijās nesuši valsts karogu.
Izraēla vasaras olimpiskajās spēlēs piedalās kopš 1924. gada un ziemas olimpiskajās spēlēs kopš 1992. gada.
Ezermala (Vecumu pagasts)
Ezermala (arī Azarmale) ir ciems Balvu novada Vecumu pagastā. Izvietojies pagasta rietumu daļā 3,5 km no pagasta centra Borisovas un 249,6 km no Rīgas.
Apdzīvotā vieta atrodas uz ziemeļaustrumiem no Viļakas pie autoceļa V457 (Viļaka–Borisova–Bubņi), starp Viļakas ezeru un Kiras upi.
Gāršnieki
Gāršnieki (kļūdaini arī Gāršenieki) ir ciems Gulbenes novada Beļavas pagastā. Atrodas pagasta austrumu daļā.
Apdzīvotā vieta atrodas nomaļus no valsts autoceļiem, Mellupes upes krastā. Pie ciema ir dzelzceļa līnija Gulbene—Alūksne.
Dionīsijs
Pāvests Dionīsijs (, dzimšanas gads nav zināms, miris ) bija Romas bīskaps no līdz  un līdz ar to katolisma tradīcijā tiek uzskatīts par vienu no Romas pāvestiem. Iespējams, viņš ir dzimis Magna Graecia ("Lielajā Grieķijā") — teritorijā mūsdienu Itālijas dienvidos. Par pāvestu Dionīsijs tika ievēlēts 259. gadā, aptuveni gadu pēc iepriekšējā pāvesta Siksta II nāves. Tajā laikā kristieši bija pakļauti vajāšanai. 260. gadā persieši saņēma gūstā romiešu imperatoru Valeriānu. Jaunais Romas imperators Galliēns nevērsās pret kristiešiem tik asi, kā viņa priekšteči.
Būdams pāvesta amatā, Dionīsijs sūtīja lielas naudas summas baznīcu atjaunošanai Kapadokijas novadā, kuras bija izpostījuši goti.
Adrians Kempe
Viņa brālis Mario arī ir hokejists.
Karjera
2014. gada NHL draftā Kempi 1. kārtā izvēlējās Losandželosas "Kings". Karjeru sāka Zviedrijas hokeja līgas klubā Modo Hockey. Spēlējis Amerikas hokeja līgas komandās Mančestras "Monarchs" un Ontario "Regin". Zviedrijas hokeja izlases sastāvā spēlējis 2018. gada Pasaules čempionāts hokejā kur izcīnīja zelta medaļu.
Broki (Sīļukalna pagasts)
Broki ir ciems Sīļukalna pagastā, Preiļu novadā. Atrodas 200 km attālumā no Rīgas.
Sika (pilsēta)
Sika (en) ir rūpniecības pilsēta Kenijas dienvidu daļā, Kiambu apgabalā, apmēram 42 kilometrus uz ziemeļaustrumiem no Kenijas galvaspilsētas Nairobi, ar ko savienota pa automaģistrāli. Sikas apkārtne ir viens no ananasu audzēšanas rajoniem. Pilsētā atrodas Nissan autorūpnīca.
Davidkova (bijušais ciems, Maskava)
Davidkova (krievu: Давыдково) bija ciems, kas 1960. gadā tika iekļauts Maskavas sastāvā. Ciemata nosaukums ir saglabāts Maskavas rajona nosaukumā "Fili Davidkova".
19. gadsimta vidū Davidkova kļuva par populāru Maskavas priekšpilsētu.
Zaļais sirsenis
"Zaļais sirsenis" (en) ir 2011. gada supervaroņu komēdija, kas balstīta uz Džordža V. Trendla un Frena Straikera izveidotu tāda paša nosaukuma varoni. Filmas režisors ir Mišels Gondrijs. Galvenās lomas filmā atveido Sets Rogens, Džejs Čū, Kristofs Valcs, Kemerone Diasa, Edvards Džeimss Olmoss, Deivids Harbors un Toms Vilkinsons. Filmas pirmizrāde notika Losandželosā.
Brits Reids pēc sava tēva nāves Džeimsa Reida nāves kļūst par tēva uzņēmuma mantinieku. Brits izlemj kopā ar tēva palīgu Kato izveidot komandu, kas maskējusies apkaros noziedzību.
Erbens
Erbens var būt:
Nikola Žigičs
Nikola Žigičs (sr, dzimis ) ir bijušais Serbijas futbolists, spēlēja uzbrucēja pozīcijā, bijis Serbijas futbola izlases dalībnieks.
Savu karjeru sācis dzimtās pilsētas komandā TSC Bačka Topola. Spēlējis vienā no spēcīgākajiem Serbijas klubiem Red Star Belgrade. 2003–04. gada sezonā kļuvis par Serbijas un Melnkalnes Pirmās līgas labāko vārtu guvēju. Divas reizes kļuvis par līgas čempionu. 2006. gadā pārcēlies uz Spāniju, kur spēlējis gan Racing Santander, gan Valencia. 2010. gadā pievienojies Anglijas komandai Birmingham City, kur 2015. gadā beidzis karjeru.
Garu Pagrabs
2022. gada janvārī grupai dots nosaukums "Garu Pagrabs".
2022. gada novembrī izdots debijas albums "Tā dzīvo cilvēks".
Nikola Žigičs
Sasniegumi
Red Star Belgrade
Valencia
Garu Pagrabs
Mūzika
"Garu Pagrabs" izpilda smagā metāla mūziku, atspoguļojot spēcīgus, smagus un skaistus dvēseļu stāstus, kas sevī ietver arī liriskus un latviešu tautai iecienītus elementus.
Nikola Žigičs
Sasniegumi
Birmingham City
Garu Pagrabs
Mūzika
Kā pašai grupai patīk dēvēt - Smagais metāls latviskā garā.
Kamēr sastāvam vēl nebija pievienojies Ernests (vokāls) un Kaspars (bungas), nebija skaidri zināms kādu mūzikas žanru grupa vēlas izpildīt, jo sakrātās idejas sevī ietvēra ļoti plašu izpildāmās mūzikas diapazonu. Mēģinājumu procesā tika attīstīti daži pašsacerēti skaņdarbi, un spēlētas vairākas jau visiem zināmas citu izpildītāju dziesmas.
Sākuma sastāvam papildinoties ar bundzinieku Kasparu Luci, sākās jaunu dziesmu rakstīšana un grupa ievirzījās savā mūzikas žanrā. Kopš tā laika arī tapa skaidrs, ka smagais metāls ir tas, kas šo grupu vedīs uz priekšu.
Lai arī sākuma periodā vokālista lomu pildīja basists Aivars Valdmanis, bija skaidrs, ka grupas attīstībai un stabilitātei nepieciešams piektais dalībnieks, kuram uzticēt vokālista lomu.
2021. gada nogalē, kā piektais un noslēdzošais dalībnieks, sastāvam pievienojās vokālists Ernests Kuzma. Kopš tā laika grupa nemainīga sastāvā darbojās un sacer oriģinālgabalus latviešu valodā.
Līdz 2022. gada beigām "Garu Pagrabs" uzstājies vairākos Rīgas klubos un bāros, tai skaitā klubā "Depo", bārā "Republika", Cafe Leningrad. 2022. gadā grupa uzstājusies arī Liepājā Fontaine Palace, Jelgavā "Melno cepurīšu balerija" un vairākos brīvdabas festivālos.
Tā dzīvo cilvēks
"Tā dzīvo cilvēks" ir grupas "Garu Pagrabs" debijas albuma nosaukums un tāds pats nosaukums dots arī šī albuma tituldziesmai. "Tā dzīvo cilvēks" izdots digitālā formā vairākās straumēšanas platformās 2022. gada 28.novembrī.
Albums sastāv no 11 pašsacerētām dziesmām, kuras kopā veido stāstījumu par skarbās realitātes apmāktu cilvēka dzīvi. Dziesmās aprunāta skarbā realitāte, kas sevī ietver mūsdienu laikmetam aktuālas problēmas un dzīves šķēršļus. Dziesmās dzirdamas arī latviešu mitoloģijai piederīgas atsauces.
Azarmale
Azarmale, agrāk Ezermala, Ezermaļi ir apdzīvota vieta Augšdaugavas novada Dvietes pagastā. Atrodas pagasta dienvidu daļā Dvīta ezera ziemeļu krastā 3.5 km no pagasta centra Dvietes, 13 km no Ilūkstes un 193 km no Rīgas.
Cesvaines novada pašvaldības vadītāju uzskaitījums
Uzskaitījums
{{legend| gold| Savam novadam |border=1px solid #AAAAAA}}
Cepļi (Palsmanes pagasts)
Cepļi ir ciems Smiltenes novada Palsmanes pagastā. Atrodas pagasta dienvidu daļā 5,8 km no pagasta centra Palsmanes, 28,4 km no novada centra Smiltenes un 150,1 km no Rīgas.
1992. gada Pasaules čempionāts hokejā
1992. gada Pasaules čempionāts hokejā notika Prāgā un Bratislavā, Čehoslovākijā no 1992. gada 28. aprīļa līdz 10. maijam. Tas bija 56. Pasaules čempionāts hokejā.
Pētera I administratīvi teritoriālās reformas (1708—1725)
Pētera I administratīvi teritoriālās reformas bija cara Pētera I īstenota Krievijas caristes pārvaldes reforma, kuras gaitā tās teritoriju Lielā Ziemeļu kara laikā 1708. gadā sadalīja astoņās lielās guberņās, kurām pēc Vidzemes un Igaunijas kapitulācijas 1713. gadā pievienoja okupēto Rīgas guberņu. 1719. gadā guberņas sadalīja provincēs. Rīgas guberņa no 1713. līdz 1726. gadam sastāvēja no Rīgas provinces un Smoļenskas provinces.
1708. gada reforma
Pēc Zviedrijas armijas iebrukuma Krievijā cars Pēteris 1708. gada 18. (29.) decembrī deva rīkojumu izveidot astoņas guberņas:
Pēc Rīgas iekarošanas cars Pēteris 1713. gada lika izveidojot Rīgas guberņu, iekļaujot tajā likvidēto Smoļenskas guberņu. 1714. gadā no Kazaņas guberņas lika atdalīt Ņižņijnovgorodas, bet 1717. gadā Astrahaņas guberņu.
1719. gada reforma
1718. gada 26. novembrī cars Pēteris apstiprināja Senāta lēmumu par Zviedrijas reģionālās pārvaldes ieviešanu Krievijā. 1719. gada 29. maijā (9. jūnijā) cars Pēteris iekarotās Zviedru Igaunijas teritorijā lika izveidot Rēveles guberņu un citās guberņās izveidot šādas provinces:
Pēc Krievijas Impērijas dibināšanas 1721. gadā guberņu un provinču skaits vairākkārt mainījās. Katrīnas II valdīšanas laikā 1775. gadā guberņu iedalījumu provincēs atcēla un sāka veidot vietniecības.
Meru (pilsēta)
Meru (en) ir pilsēta Kenijas centrālajā daļā, Kenijas kalna ziemeļaustrumu nogāzē. Vairums pilsētas iedzīvotāju ir bantu tautas meri pārstāvji. Apmetni dibinājuši britu koloniztori 1911. gadā. Pilsētas apkaimē Kenijas kalna un Meru nacionālais parks, kā arī Bufalospringsas un Samburu rezervāti.
Brīvais radikālis
Brīvais radikālis ir molekula ar vismaz vienu nesapārotu elektronu. Brīvie radikāļi var būt jonizēti (jonradikāļi) vai neitrāli un tie reaģē ar citiem brīviem radikāļiem vai ar atomiem, kam ir nesapārots elektrons.
Brīvie radikāļi visbiežāk rodas oksidēšanās-reducēšanās reakciju rezultātā, taču var rasties arī jonizējoša starojuma, siltuma, elektriskās izlādes un elektrolīzes iespaidā.
Brīvie radikāļi ir svarīgi degšanā, atmosfēras ķīmijā, polimerizācijā, plazmas ķīmijā, bioķīmijā. Vairums dabasvielu rodas, pateicoties brīvos radikāļus veidojošiem enzīmiem. Dzīvos organismos superoksīdi un slāpekļa(II) oksīds regulē vairākus procesus ķermenī, piemēram, asinsspiedienu, vielmaiņu.
Gustava akadēmija
Gustava akadēmija (la), vēlāk Gustava-Kārļa akadēmija (la), bija pēc karaļa Gustava II Ādolfa rīkojuma dibināta akadēmija Tērbatā (1632—1656), kas kalpoja kā tolaik Zviedrijai piederošo Baltijas provinču augstskola. 1690. gadā akadēmiju pārdēvēja par Gustava-Kārļa akadēmiju, kas ar pārtraukumiem darbojās Tērbatā (1690—1695) un Pērnavā (1695—1710).
Vēsture
Tērbatas Gustava akadēmiju dibināja 1632. gadā uz Tērbatas akadēmiskās ģimnāzijas bāzes, piešķirot tai Upsālas Universitātes privilēģijas. Par teoloģijas profesoru kļuva kurzemnieks Georgs Mancelis, kas 1636.—1637. gadā bija arī akadēmijas rektors. Gustava akadēmijā no 1650. līdz 1656. gadam teoloģiju studēja Jānis Reiters. Sakarā ar Otrā Ziemeļu kara darbību akadēmija 1656. gadā tika slēgta. Ir norādes, ka tā līdz 1665. gadam darbojusies Zviedru Igaunijas galvaspilsētā Rēvelē (Tallinā). Līdz 1656. gadam Gustava akadēmijā no 1016 imatrikulētajiem studentiem 445 bija no Zviedrijas, 198 no Zviedru Vidzemes (62 mazpilsētu pilsoņi, 55 muižnieki, 53 Tērbatas pilsoņi, 28 Rīgas pilsoņi), 108 no Somijas, 89 no Zviedru Igaunijas (Rēveles).
1672. un 1687. gadā tika ierosināts akadēmiju atjaunot Rīgā, tomēr 1690. gadā pēc Zviedrijas karaļa Kārļa XI rīkojuma to kā Academia Gustavo-Carolina atjaunoja Tērbatā. Jau 1695. gadā to pārcēla uz Pērnavu, kur tā darbojās arī Lielā Ziemeļu kara laikā. Akadēmija tika slēgta tikai pēc tam, kad krievu karaspēks 1710. gada 12. augustā ieņēma Pērnavu.
Atjaunošana
Universitāte 1802. gadā tika atjaunota pēc Krievijas imperatora Aleksandra I rīkojuma kā Ķeizariskā Universitāte Tērbatā (Kaiserliche Universität zu Dorpat).
Jānis Kukainis
Jānis Kukainis (dzimis, miris ) bija ASV latviešu inženieris un sabiedriskais darbinieks. Bijušais Pasaules Brīvo latviešu apvienības (PBLA) un Amerikas Latviešu apvienības (ALA) priekšsēdis.
Dzīvesgājums
Dzimis 1943. gada 12. jūnijā Rīgā. Otrā pasaules kara beigās ar ģimeni devies bēgļu gaitās uz Vāciju, 1951. gadā uz ASV. Ieguva bakalaura grādu inženierzinātnēs Sinsinati Universitātē, maģistra grādus Tenesijas un Mičiganas pavalsts universitātēs, bija studentu korporācijas Talavija loceklis.
Strādāja Forda autobūves koncernā Ford Motor Company Detroitā kā dažādu nodaļu vadītājs, publicēja 20 rakstus par aerodinamikas jautājumiem.
Frankfurtes fondu birža
Frankfurtes fondu birža (Frankfurter Wertpapierbörse jeb FWB) ir Vācijas fondu birža. Atrodas Frankfurtē. Ietilpst Deutsche Börse grupā. Dibināta 1585. gadā.
Frankfurtes fondu biržā tiek veikti vairāk nekā 90% visu Vācijas vērtspapīru darījumu. Mūsdienās darījumi ar akcijām notiek ar XETRA sistēmu internetā.
Vēsture
Birža dibināta 1585. gadā, lai noteiktu vienotu valūtas maiņas kursu. Nākamo gadsimtu laikā birža kļuva par vienu no lielākajām fondu biržām Eiropā. 1874. gadā Frankfurtes birža pārcēlās uz jaunu ēku Börsenplatz laukumā.
1949. gadā Frankfurtes birža kļuva par vadošo Vācijas fondu biržu.
Viktors Ošpjē
Viktors Fernāns Ošpjē (fr; dzimis, miris ) bija franču peldētājs, olimpiskās sudraba medaļas ieguvējs.
Ošpjē 1900. gada vasaras olimpiskajās spēlēs Parīzē startēja trijās peldēšanas disciplīnās. Sudraba medaļu viņš izcīnīja 200 metru komandu peldējumā, būdams viens no Francijas komandas pārstāvjiem. Viņš startēja arī šķēršļu joslas un 200 metru brīvā stila peldējumā. Taču šajās diciplīnās viņš startēja tikai kvalifikācijas kārtā un finālam nekvalificējās.
Ēriks Gustafsons (1992)
Ēriks Gustafsons (sv, dzimis ) ir Zviedrijas hokejists, spēlē aizsarga pozīcijā. Pašlaik (2023) Gustafsons spēlē NHL komandā Toronto "Maple Leafs".
Spēlētāja karjera
No 2015. līdz 2020. gadam Gustafsons pārstāvēja Čikāgas "Blackhawks", taču 2020. gada februārī tika aizmainīts uz Kalgari "Flames". 2020. gada oktobrī noslēdza viena gada līgumu ar Filadelfijas "Flyers". Sezonas vidū ticis aizmainīts uz Monreālas "Canadiens", bet pēc sezonas beigām kā brīvais aģents pievienojies Vašingtonas "Capitals". 2023. gadā viņš tika aizmainīts uz Toronto "Maple Leafs".
Keivorīts
Keivorīts ir fantastisks materiāls, kas aprakstīts Herberta Velsa zinātniski fantastiskajā romānā "Pirmie cilvēki uz Mēness" (publicēts 1901. gadā). Materiāls nosaukts tā izgudrotāja doktora Keivora vārdā. Svarīgākā keivorīta īpašība ir spēja ekranēt gravitāciju. Šo gravitācijas necaurlaidīgo vielu Keivors iegūst, pievienojot hēliju kādam komplicētam metālu sakausējumam. Romānā aprakstīts, kā no keivorīta tiek izgatavots lodveidīgs kosmosa kuģis, ar ko romāna varoņi aizlido uz Mēnesi.
Pjotra Makovecka grāmatā "Izlobi kodolu!" kritizēts Velsa romānā aprakstīto parādību un notikumu zinātniskais pamatojums. Romānā aprakstīts, kā, izgatavojot pirmo keivorīta paraugu, gandrīz notiek planetāra mēroga katastrofa — gaiss, kas virs keivorīta plāksnes zaudējis svaru, sāk aizplūst kosmosā. Makoveckis pierāda, ka īstenībā virs šāda materiāla radusies vilkme būtu salīdzināma ar ugunskura radīto vilkmi. Tāpat arī kosmosa kuģis no keivorīta nebūtu īpaši efektīvs — dobas keivorīta sfēras cēlējspēks būtu tikai nedaudz lielāks, nekā ūdeņraža aerostatam. Toties būtu iespējami citi neparasti fiziski efekti, piemēram, grūti pārvarama potenciāla barjera starp keivorīta ekranēto un neekranēto zonu.
Lai arī elektromagnētiskas dabas starojumus ekranēt ir pavisam vienkārši (piemēram, radioviļņus aiztur Faradeja būris, gaismu nelaiž cauri jebkura necaurspīdīga viela, rentgenstarus — svins), materiāls, kas ir "necaurspīdīgs" gravitācijai, visticamāk, nav iespējams. Tāda materiāla pastāvēšana būtu līdzvērtīga mūžīgā dzinēja pastāvēšanai. Ja zem riteņa vienas puses novietotu gravitācijas ekrānu, ritenis sāktu griezties pats no sevis, jo viena tā puse zaudētu svaru.
Autoceļš V552
V552 autoceļš Ciskādi—Dricāni ir Latvijas vietējais autoceļš, kas savieno autoceļu V580 pie Ciskādiem caur Sakstagalu un Liužu ar autoceļu P36 Dricānos. Autoceļš ir 19,7 km garš un klāts ar asfaltbetona un grants segumu. Ceļš šķērso Rēzeknes novada Sakstagala, Kantinieku un Dricānu pagastus.
Noams Elkijs
Biogrāfija
Piedzimis Manhatanā. Viņa tēvs ir inženieris, bet māte - klavieru skolotāja. Jau no agras bērnības ticis atzīts par ļoti apdāvinātu bērnu. Četrpadsmit gadu vecumā uzvarējis starptautiskā matemātikas olimpiādē. Piecpadsmit gadu vecumā beidzis vidusskolu, bet trīs gadus vēlāk - Kolumbijas Universitāti. Divdesmit gadu vecumā aizstāvēja matemātikas doktora grādu Hārvarda Universitātē. 1992. gadā kļuvis par jaunāko profesoru Hārvarda Universitātes vēsturē.
Aizraujas arī ar šahu un mūziku. Kā komponists ir autors vairāk nekā 50 muzikālajiem skaņdarbiem. 1986. gadā kļuvis par FIDE meistaru šahā, bet vēlāk nopietni pievērsies šaha kompozīcijām. 1996. gadā Telavivā, pārstāvot Izraēlu, uzvarējis Pasaules čempionātā šaha kompozīciju risināšanā individuālajā vērtējumā. 2001. gadā saņēmis starptautiskā lielmeistara nosaukumu šaha kompozīciju risināšanā. Pazīstams arī kā šaha kompozīciju sastādītājs. ASV šaha žurnālos Chess Horizons un American Chess Journal publicējis teorētisku rakstu sēriju par šaha galotnēm.
Šorttreks 2014. gada ziemas olimpiskajās spēlēs
Medaļu ieguvēji
=== Vīrieši ===
Latvija
Soču Olimpisko spēļu šorttreka sacensībās startēs viens Latvijas pārstāvis.
Rīgas Angļu ģimnāzija
Rīgas Angļu ģimnāzija (saīsināti RAĢ), agrāk '''Rīgas 4. vidusskola''', ir vispārējās vidējās izglītības iestāde Zvārdes ielā 1, Pārdaugavā. Skolā tiek īstenota padziļināta angļu valodas apmācība.
Vēsture
Rīgas pilsētas 4. vidusskola dibināta 1919. gada 10. oktobrī M. Beķeres privātskolas telpās Stabu ielā 14. Vēlāk to pārveidoja par ģimnāziju ar komerciālo un humanitāro nodaļu un pārcēla uz Gaiziņa ielu 3. Pēc 15. maija apvērsuma 1934. gada 1. augustā skolu slēdza ar pilsētas Valdes un izglītības ministra rīkojumu saistībā ar tajā valdošo politisko noskaņojumu un pretvalstisku proklamāciju izplatīšanu. Ēkā tupināja darboties Rīgas pilsētas tehnikums (tagad Rīgas Celtniecības koledža).
Pēc Latvijas okupācijas skolu 1940. gada rudenī atjaunoja kā Rīgas pilsētas 4. vidusskolu slēgtās Latvijas Evanģēliski luteriskās baznīcas ģimnāzijas ēkā Zvārdes (agrāk Liepmuižas) ielā 1, agrākās Borherta muižas teritorijā Mārupītes krastos. 1948. gada oktobrī to pārdēvēja par Rīgas VĻKJS 30. gadadienas 4. vidusskolu.
1989. gada decembrī skolas skolotāju, skolēnu un vecāku konferencē skolu nolēma pārdēvēt par Rīgas pilsētas angļu ģimnāziju, bet 1990. gada 2. martā skolu nosauca par Rīgas Angļu ģimnāziju.
Bronki (Konstantinovas pagasts)
Bronki ir ciems Konstantinovas pagastā, Dagdas novadā. Atrodas 294 km attālumā no Rīgas.
Apdzīvotā vieta atrodas pie reģionālā autoceļa P61 (Krāslava_Dagda).
Orks (asteroīds)
Orks, arī 90482 Orcus ir transneptūna objekts ar diametru apmēram 917 ± 25 km. Objekts atrodas Koipera joslā un pieder plutino. Orks, iespējams, ir pundurplanēta, bet precīzi tas nav zināms, jo debess ķermenis atrodas pārāk tālu. Orkam ir zināms viens pavadonis — Vanta.
Orbīta un fizikālie parametri
Orkam ar Neptūnu pastāv 2:3 orbitālā rezonanse. Tā orbīta ir visai līdzīga Plutona orbītai, tikai pretēji vērsta. Orks savā orbītā vienmēr atrodas pretējā stāvoklī attiecībā pret Plutonu, ja Orks atrodas perihēlijā, tad Plutons afēlijā un otrādi. Šīs īpašības dēļ Orku literatūrā dažreiz dēvē par "antiplutonu". Orka virsma ir relatīvi spoža (albedo līdz 30), pelēcīga. Veicot spektroskopiskos novērojumus infrasarkanajā spektrā, uz Orka virsmas ir atklāts ūdens ledus ar, iespējams, amonjaka piejaukumu.
Pavadonis
Izmantojot Habla kosmisko teleskopu, Maikls Brauns un T. A.Suer atklāja Orkam pavadoni, kurš apriņķo to 9030 ± 89 km attālumā. Pavadonim tika piešķirts pagaidu apzīmējums S/2005 (90482) 1, bet to nodēvēja par Vantu. Vanta etrusku mitoloģijā ir dēmons, nāves personifikācija. Pavadoņa diametrs ir apmēram 276 ± 17 km un tas apriņķo Orku 9,54 dienās pa riņķveida orbītu (ekscentricitāte 0,007).
Naglene
Naglene (arī Nagliena) ir ciems Gulbenes novada Beļavas pagastā. Atrodas pagasta austrumu daļā.
Apdzīvotā vieta atrodas pie autoceļa V388 un V417 krustojuma. Naglene izveidojusies ap Naglienas muižu (Wassilissa).
Austris Grasis
Austris Grasis (dzimis ) ir latviešu folklorists un valodnieks.
Dzīvesgājums
Dzimis Otrā pasaules kara laikā 1942. gadā Rudbāržu Oskara Kalpaka pamatskolas pārziņa Teodora Voldemāra Graša un viņa sievas Elzas, dzimušas Bolšteinas, ģimenē. Vecākā māsa Sarmīte un brālis Uldis Grasis. 1944. gadā kopā ar ģimeni devās bēgļu gaitās uz Vāciju, no 1949. līdz 1960. gadam mācījās Ingolštates latviešu skolā un dažādās vācu skolās. 1962. gadā pabeidza Minsteres latviešu ģimnāziju.
1962. gadā vienu semestri studēja mākslas vēsturi un arheoloģiju Minsteres Universitātē, 1963. gadā studēja folkloristikas, etnoloģijas un mākslas Minhenes Universitātē, tad 1964. gadā etnoloģiju, līdztekus arī ģermānistiku un vēsturi Upsālas Universitātē. No 1969. gada līdz 1972. gadam studēja baltu filoloģiju Stokholmas Universitātē, bija studentu korporācijas Lettgallia biedrs, vēlāk studentu korporācijas Fraternitas Academica goda filistrs.
1969. gadā strādāja par vācu valodas skolotāju Omolas (Åmål) ģimnāzijā Zviedrijā, 1970. gadā par latviešu valodas skolotāju Minsteres Latviešu ģimnāzijā. 1971./1972. mācību gadā par zviedru valodas, sabiedrisko zinību un reliģiju vēstures skolotāju zviedru vidusskolās Hudingē (Huddinge) Stokholmā un Skūgosā (Skogås). No 1972. līdz 2007. gadam bija baltu valodas lektors (pēdējos gadus virslektors) Bonnas Universitātes salīdzinošās valodniecības institūtā un tulks dažādu Latvijas delegāciju vizīšu laikā. No 1987. gada līdz 1995. gadam bija Latviešu Tautas Augstskolas ABRENE Francijā direktors. Kopš 2000. gada Grasis dzīvo "Ģendertos" uz Skaņākalna pie Mazsalacas.
No 2008. līdz 2009. gadam bija konsultants A/S Preses nams, no 2008. līdz 2011. gadam bija divu integrācijas ministru ārštata padomnieks latviešu diasporas jautājumos, kā arī Mazsalacas folkloras pulciņa "Rāmsalaca" vadītājs. 2009./2010. mācību gadā bija kultūras vēstures un zviedru valodas skolotājs Mazsalacas vidusskolā.
Ģimenes dzīve
Pirmā sieva bija Lolita Kalniņa no Kanādas (1980. gadā izšķīrās). Otrā sieva ir LTV žurnāliste Ieva Freinberga.
IShowSpeed
Darens Votkinss jaunākais (en, dzimis 2005. gada 21. janvārī), labāk pazīstams kā IShowSpeed, ir amerikāņu YouTube blogeris un reperis.
IShowSpeed reģistrēja savu galveno YouTube kontu 2016. gadā un veidoja videospēļu FIFA un NBA 2K komentāru videoklipus. Viņa YouTube saturs ir daudzveidīgs, iekļaujot vlogus un komēdijas stila videoklipus. 2022. gada decembrī viņam bija vairāk nekā 14,7 miljoni abonentu un vairāk nekā 1 miljards videoklipu skatījumu viņa YouTube kanālā.
Hidžāza vilājets
Hidžāza vilājets (turku: Hicaz Vilayeti) bija Osmaņu impērijas province no 1872. līdz 1919. gadam. Hidžāza vilājets ietvēra visu Sarkanās jūras Arābijas pussalas piekrastes teritoriju (Hidžāza reģionu) no Sīrijas vilājeta līdz Jemenas vilājeta ziemeļu robežai.
Violeta Villasa
Česlava Gospodareka (pl, dzimusi Ceslaka (Cieślak), dzimusi, mirusi ), plašāk zināma ar skatuves vārdu Violeta Villasa (Violetta Villas), bija Beļģijā dzimusi poļu skatuves māksliniece, skatuves personība, kabarē zvaigzne, operdziedātāja, aktrise, komponiste un dziesmu autore. Vairākus gadu desmitus viņa tika uzskatīta par poļu seksa simbolu. Brīvi runāja poļu, franču un krievu valodā, kā arī spēja sazināties vācu un valoņu valodā.
Bronki (Andrupenes pagasts)
Bronki ir ciems Andrupenes pagastā, Dagdas novadā. Atrodas 253 km attālumā no Rīgas.
Kangundo
Kangundo (en) ir pilsēta Kenijas dienvidu daļā, uz austrumiem no valsts galvaspilsētas Nairobi. Parasti to uzskata par vienu pilsētu ar Talu.
No kuģa uz kuģi
No kuģa uz kuģi (en) ir kravu pārkraušanas metode starp dažādu izmēru kuģiem, parasti starp baržu (lihteri) un balkeri vai naftas produktu tankkuģi. Pārkraušanu no kuģa uz kuģi lieto, lai samazinātu kuģa iegrimi tādā apmērā, lai tas varētu ienākt ostā, kurā parastos apstākļos nevar ienākt lieli, pilnībā piekrauti okeāna kuģi. Angļu valodas terminu lightering dažreiz izmanto, lai apzīmētu jebkura veida īsas distances kravu pārvadājumus ar lihtera veida baržām, piemēram, vagonu pārvadāšanu pāri upei. Papildus tam, pārkraušanu no kuģa uz kuģi lieto arī, lai pārkrautu naftas produktus vai bīstamas ķimikālijas no bojātā kuģa uz citu, tādējādi novēršot naftas noplūdes risku.
Vēsture
Pārkraušanas metode no kuģa uz kuģi tika izmantota gadsimtiem ilgi visu veidu kravām. Pirms 19. gadsimta kravas, sākot no ūdens un kuģa krājumiem (pārtikas, mājlopiem, dažādiem piederumiem) līdz šaujampulverim un lielgabalu lodēm, pārvadāja no piestātnes uz ostā vai reidā noenkurotiem buru kuģiem. Parādoties tvaikoņiem, kuri bija pārāk lieli, lai ienāktu dažās no ostām, kuras tie apkalpoja, pārkraušana no kuģa uz kuģi kļuva nepieciešama, lai samazinātu kuģa iegrimi tādā apmērā, lai būtu iespējams ienākt šajās ostās. 20. gadsimta otrajā pusē bagarēšana, ostu būves attīstība un konteinerizēšana ir samazinājusi pārkraušanas no kuģa uz kuģi biežumu beramkravu pārvadājumos. Tomēr šī metode paliek plaši izplatīta naftas produktu (lejamkravu) pārvadājumos.
Lejamkravas
Tankkuģu pārkraušana no kuģa uz kuģi parasti notiek ekskluzīvajā ekonomiskajā zonā no 20 līdz 60 jūras jūdzēm (40 līdz 110 km) no krasta, un to var veikt kuģim atrodoties uz enkura, dreifā vai gaitā. Produktus no lielākā kuģa uz mazāko parasti pārkrauj izmantojot īpašas šļūtenes. Lai atdalītu abus, vienu pie otra pietauvotos kuģus, kā arī izvairītos no bojājumiem kravas pārkraušanas laikā, izmanto fenderus.
Sausās beramkravas
Lai arī reti, pārkraušanu no kuģa uz kuģi var veikt pirms pietauvošanās, lai ļautu kuģim stāvēt pie seklākas piestātnes, kura, iespējams, aprīkota ar attīstītākām izkraušanas iekārtām. To veic arī, lai lieki neaizņemtu vietu pie dziļākām piestātnēm, kuras var izmantot lielāki kuģi. Dažkārt daļu kravas izkrauj pie dziļākas piestātnes un pēc tam kuģi pārtauvo uz seklāku piestātni.
Tauvošanās
Pirms mazākā kuģa pietauvošanas pie lielākā, tiek veikti noteikti sagatavošanās darbi. Mazākā kuģa kreisajā bortā tiek uzstādīti fenderi, lai arī pārkraušana notiktu ātrāk, ja fenderus uzstādītu lielākā kuģa bortā. Pie lielākā kuģa pienāk un atkal iet projām vairāki kravu noņemošie, mazākie kuģi. Tomēr, lai būtu pārliecība, ka mazākais kuģis pieskarsies lielākajam ar fenderi, nevis tādā vietā, kur tie nav uzstādīti, fenderus katru reizi uzstāda un noņem no mazākā kuģa.
Pārkraujot kravas no kuģa un kuģi izmanto divu veidu fenderus. Gar kuģa bortu izvieto peldošus Jokohamas tipa fenderus. Tos nostiprina ar tērauda trosi, kura savieno visus fenderus kopā un ir nostiprināta uz kuģa borta priekšgalā un pakaļgalā. Tāpat tiek izmantoti divi pakarināmi fenderi vietās, kur cilindriskā korpusa forma pāriet noapaļotā priekšgalā un pakaļgalā.
Ja kā tauvas izmanto tērauda troses, tās aprīko ar sintētiska materiāla cilpām (acīm). To dara, lai, nepieciešamības gadījumā, tauvas varētu ātri atdot tās pārcērtot.
Pietauvošanās
Lielākajam kuģim operācijas laikā jāietur pastāvīgs kurss un ātrums pret vēju un viļņiem. Ātrumam jābūt mazākajam ar kuru kuģi vēl var noturēt kursā. Lai nodrošinātu kuģa vadāmību, ar dzinēju var dot īslaicīgus impulsus priekšgaitā kombinācijā ar līdz bortam pārliktu stūri. Maza ātruma ieturēšana nodrošina lēnu ūdens relatīvo plūsmu starp abu kuģu korpusiem, kāda nepieciešama, lai Bernulli efekta rezultātā kuģus nepiesūktu vienu pie otra ar pārmērīgu spēku. Ja pastāv gurdviļņi no cita virziena nekā vēja viļņi, un tie izraisa kuģa sānisko šūpošanos, operāciju atliek līdz tie norimst. Mazākais kuģis tuvojas lielākā kuģa labajam bortam, kamēr tas nonāk pretim lielākā kuģa korpusa cilindriskajai daļai. Būtiski ir ievērot distanci no lielākā kuģa sāna aizmugurējās daļas. Kuģim pārvietojoties caur ūdeni, tā aizmugurē veidojas nosacīts tukšums, kuru tiecas aizpildīt apkārt esošais ūdens. Savukārt, kuģim pārvietojoties caur ūdeni, tā priekšgalā veidojas ūdens līmeņa paaugstinājums. Ja apdzenošā kuģa priekšgals atrodas apdzenamā kuģa sāna aizmugurējās daļas tuvumā, apdzenošā kuģa priekšgals var tikt pagriezts un uzvilkts uz apdzenamā kuģa sāna aizmugurējās daļas. Kad mazākais kuģis atrodas pretim lielākā kuģa korpusa cilindriskajai daļai, abi kuģi iet pret vēju. Uzsāk mazākā kuģa pietuvināšanu lielākajam kuģim pagriežot to tā, lai vējš būtu no priekšgala un nedaudz no labā borta puses. Vējš piespiež mazāko kuģi pie lielākā. Ja mazākais kuģis lielākajam tuvojas pārāk strauji, to pagriež tā, lai vējš būtu no priekšgala un nedaudz no kreisā borta puses.
Mazākajam kuģim jāpiespiežas lielākajam pēc iespējas paralēli, lai pieskaršanās spēku izlīdzinātu pa visu mazākā kuģa korpusa cilindrisko daļu. Pirmo tauvu padod no mazākā kuģa un tas ir priekšgala šprings. Pēc tam uzliek priekšgala tauvas. Šīs tauvas izmanto, lai mazāko kuģi vilktu, kamēr nostiprina aizmugurējos špringus un pakaļgala tauvas. Šajā momentā lielākais kuģis izmaina savu kursu tā, lai vējš būtu no priekšgala un nedaudz no labā borta puses. Tādā veidā vējš palīdz piespiest mazāko kuģi pie lielākā kuģa borta. Arī no lielākā kuģa uz mazāko tiek padots pietauvošanās galu komplekts: priekšgala tauvas, priekšgala špringi un pakaģala tauvas. Sevišķi svarīgi ir lielākā kuģa priekšgala špringi, jo uz tiem tiek pārnesta mazākā kuģa vilkšanas slodze.
Ja laika apstākļi atļauj, pirms pārkraušanas no kuģa uz kuģi uzsākšanas, lielāko kuģi noenkuro. Pie tam, lai samazinātu tā ātrumu, minimāli izmanto dzinēja darbināšanu atpakaļgaitā, tā vietā ļaujot kuģim zaudēt ātrumu pašam. Tādā veidā ķīļūdens, kurš virzās starp abiem kuģiem uz to priekšgalu pusi un mazākā kuģa inerce, neveicina pietauvošanās galu saraušanu. Ja laika apstākļi pasliktinās, lielākais kuģis var pacelt enkuru un iet ar kursu, kurš samazina sānisko šūpošanos. Ātrumu var uzturēt minimālu vērojot pagrieziena lenķiskā ātruma indikatoru. Ja tiek konstatēts, ka kuģis sāk pagriezties, stūri pārliek līdz galam uz pretējā borta pusi un dod īslaicīgu impulsu ar dzinēju priekšgaitā. Tādā veidā iespējams turēt kuģa priekšgalu pret vēju un viļņiem praktiski bez ātruma. Kravas pārkraušanas laikā vēju tur priekšgalā un nedaudz no kreisā borta puses, lai mazākajam kuģim veidotu aizvēju.
Pārkraujot kravu no kuģa uz kuģi, lielākā kuģa iegrime pastāvīgi samazinās, bet mazākā kuģa iegrime pieaug, tādēļ pietauvošanās galu garums nepārtraukti jāregulē. Mazākajā kuģī pēc iespējas ilgāk tur balastu, lai ātrāk palielinātu iegrimi un tādā veidā samazinātu vēja iedarbības iespaidu.
Attauvošanās
Kad pārkraušana no kuģa uz kuģi ir pabeigta, mazākajam kuģim jāattauvojas no lielākā. Vispirms tiek atdoti visi pietauvošanās gali no lielākā kuģa un pēc tam no mazākā kuģa, atstājot mazākā kuģa pakaļgala špringu un pakaļgala pievilcējtauvu. Pakaļgala šprings notur mazāko kuģi pozīcijā un neļauj tam aizslīdēt zem lielākā kuģa sāna aizmugurējās daļas. Šo špringu var izmantot, lai, mazākā kuģa dzinējam strādājot atpakaļgaitā, mazākā kuģa priekšgalu atbīdītu prom no lielākā kuģa. Vējš, kuru tur mazākā kuģa priekšgalā un nedaudz no kreisā borta puses, palīdz atbīdīšanā. Ja nav vēja, var ar vinčas palīdzību ievilkt pakaļgala pievilcējtauvu, kamēr izveidojas nepieciešamais leņķis starp abu kuģu korpusiem. Pēc tam atdod pēdējos pietauvošanās galus un iet projām no lielākā kuģa ar nelielu ātrumu turot vēju no priekšgala un nedaudz no kreisā borta puses.
Ja abi kuģi bija gaitā, ūdens, kurš plūst starp abu kuģu korpusiem, palīdz atbīdīt mazākā kuģa priekšgalu prom no lielākā kuģa. Atdodot pēdējos pietauvošanās galus un ejot projām, ātrumu nepalielina, lai uzturētu lēnu ūdens relatīvo plūsmu starp abu kuģu korpusiem, kāda nepieciešama, lai Bernulli efekta rezultātā kuģus atkal nepiesūktu vienu pie otra.